Estádio Governador Magalhães Pinto on jalkapallostadion, joka sijaitsee Belo Horizontessa Minas Geraisin osavaltiossa Brasiliassa. Stadion on otettu käyttöön 5. syyskuuta 1965 ja sitä on kertaalleen vuonna 2012 kunnostettu vuoden 2013 Maanosaliittojen cupia, vuoden 2014 MM-kilpailuja ja vuoden 2016 kesäolympialaisia varten. Stadionin yleisökapasiteetti on 62 547 ja se toimii jalkapalloseura Cruzeiron kotikenttänä.